Sukladno članku 19. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11. i 04/18.), pročelnica Službe ureda Župana Koprivničko-križevačke županije raspisala je Oglas

**koji je objavljen u Zavodu za zapošljavanje 6. prosinca 2018.**

**za prijam službenika/ica u službu na određeno vrijeme u Službu ureda župana**

**viši stručni suradnik/ica za europske fondove – 1 izvršitelj/ica, na određeno vrijeme zbog obavljanja poslova provedbe projekta za vrijeme ugovorenog trajanja projekta**

**UPUTE I OBAVIJESTI KANDIDATIMA**

Riječi i pojmovi koji imaju rodno značenje, korišteni u ovim uputama i obavijestima odnose se jednako na muški i ženski rod, bez obzira jesu li korišteni u muškom ili ženskom rodu.

**OPIS POSLOVA**

Surađuje na provedbi projekta **„PRILIKA ZA SVE 3“** sufinanciranog iz Europskog socijalnog fonda. Priprema stručnu dokumentaciju, koordinira kontrolu ugovora o radu pomoćnika u nastavi te njihove putne troškove i dnevnice za službena putovanja u skladu s uputama za prijavitelje, priprema dokumentaciju za izvještavanje, surađuje i koordinira sa školama u projektu oko provedbe projektnih aktivnosti – edukacija pomoćnika u nastavi, koordinira provedbu edukacije zaštite na radu i zaštite od požara pomoćnika u nastavi, saziva i vodi zapisnike sa sastanaka Projektnog tima i koordinacijskih sastanaka s projektnim partnerima. Koordinira sa školama i nadležnom agencijom prijave novih učenika s teškoćama u razvoju za sudjelovanje u projektu. Ažurira bazu podataka na web servisu „Operativnog programa učinkoviti ljudski potencijali“ upisivanjem novih učenika u projektu s pripadajućom dokumentacijom.

**VRIJEME NA KOJE SE SLUŽBENIK PRIMA U SLUŽBU – ugovoreno trajanje projekta do 31. kolovoza 2021. godine, sukladno članku 2.5. Ugovora o dodjeli bespovratnih sredstava.**

**Podaci o plaći**

Podaci o plaći radnog mjesta propisani su Odlukom o osnovici za obračun plaće službenika i namještenika u upravnim odjelima i službama Koprivničko-križevačke županije KLASA: 400-06/10-01/37, URBROJ: 2137/1-03/01-11-2, kojom je osnovica određena u iznosu 2.120,00 kuna i Odlukom o koeficijentima za obračun plaće službenika i namještenika u upravnim tijelima Koprivničko-križevačke županije ("Službeni glasnik Koprivničko-križevačke županije" broj 15/17.), za poslove višeg stručnog suradnika je koeficijent 3,95. Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža.

**Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz Oglasa. Prethodna provjera znanja kandidata obavlja se putem pisanog testiranja i intervjua.**

**PRAVNI IZVORI ZA PRIPREMANJE KANDIDATA ZA TESTIRANJE:**

**Provjera znanja bitnih za obavljanje poslova radnog mjesta na koje se prima – PISANA**

**PROVJERA ZNANJA**

Pitanja kojima se testira provjera znanja bitnih za obavljanje poslova radnog mjesta za koje je raspisan javni oglas temelje se na sljedećim propisima:

OPĆI DIO:

## Ustav Republike Hrvatske ("Narodne novine" broj 56/90., 135/97., 8/98.,  113/00., 124/00., 28/01., 41/01., 55/01., 76/10., 85/10. – pročišćeni tekst),

1. Zakon o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. , 19/13. – pročišćeni tekst, 137/15. i 123/17.),

POSEBNI DIO:

1. Europa 2020 - Strategija za pametan, održiv i uključiv rast
2. Operativni program Učinkoviti ljudski potencijali 2014. – 2020.
3. Operativni program Konkurentnost i kohezija 2014. – 2020.
4. UPUTE ZA KORISNIKE SREDSTAVA - informiranje i vidljivost projekata financiranih iz ESI fondova 2014. - 2020.

Link na gore navedenu dokumentaciju:

<http://arhiva.strukturnifondovi.hr/vazni-dokumenti>

#### Poziv „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III.“ - dokumentacija

<http://arhiva.strukturnifondovi.hr/natjecaji/1417>

**………………………………………………………………………………………………...**

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI KOPRIVNIČKO-KRIŽEVAČKE ŽUPANIJE.**

**PRAVILA I POSTUPAK TESTIRANJA**

Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidat koji ne može dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja.

**Navedena pisana provjera znanja traje 60 minuta (stručni dio), provjera sposobnosti – znanje rada na računalu i znanje engleskog jezika svaka provjera u daljnjem trajanju od 60 minuta.**

Kandidati su se dužni pridržavati utvrđenog vremena i rasporeda postupka.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova.

Intervju se provodi samo s kandidatima koji su ostvarili najmanje 50% bodova iz provjere znanja i sposobnosti na svakom od provedenih.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici područne (regionalne) samouprave. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja Izvješće o provedenom postupku pročelniku, Izvješće potpisuju svi članovi Povjerenstva.

Pročelnica donosi rješenje o prijmu u službu, koje će biti dostavljeno svim kandidatima prijavljenim na javni oglas, a koji su ispunili formalne uvjete oglasa.

Kandidat koji nije zadovoljan donesenim rješenjem, ima pravo žalbu u roku od 15 dana od dana dostave Rješenja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o rasporedu na radno mjesto.